《烂柯山次韵马问庵提学时弃官自闽归徐州》
明代·黄佐

不将金紫换青山，天阔鸿冥杳莫攀。折屐何年同胜赏，烂柯当日也知还。

秦淮岁晚湫龙卧，燕冀群空枥马闲。高枕未须惊世幻，羲皇元只在人寰。

作者简介：（1490—1566）明广东香山人，字才伯，号泰泉。正德十六年进士，选庶吉士，授编修。出为江西提学佥事，旋改督广西学校。弃官归养，久之起右春坊右谕德，擢侍读学士，掌南京翰林院事。与大学士夏言论河套事不合，寻罢归，日与诸生论道。学从程、朱为宗，学者称泰泉先生。所著《乐典》，自谓泄造化之秘。卒，赠礼部右侍郎，谥文裕。